Lakhatási feladatok felügyeletét ellátó tanácsnoki beszámoló
2022. év
A 2022. évi tanácsnoki tevékenységem elején több alapvető célt jelöltem meg a már elvégzettek folyamatos monitorozásán kívül, mint az ezévben megkezdendő, elvégzendő feladatot, ez természetesen ebben az évben is sok esetben nem az önálló munkavégzést, hanem kezdeményezést, a megoldásban való aktív részvételt jelenti. Tanácsnoki munkám keretein belül a területet érintő napi-heti szintű egyeztetések, elemzések, a már meghozott döntéseink teljesülésének figyelemmel kísérése stb., a kapcsolódó, Népjóléti Bizottságban (mint leginkább érintett bizottságban) végzett tagi munkám folyamatos, ezeket a beszámoló értelemszerűen, felsorolás szintjén nem tartalmazza.
Tervezett feladatok:
1. A lakásrendelet szükséges módosításai.
2. A lakbérrendelet törvényi kötelezettségből eredő módosítása.
3. Üres lakásokállomány monitorozása, ehhez kapcsolódóan javaslattétel felmérésükre, majd ennek függvényében felújításukra, értékesítésükre vagy egyéb hasznosításukra, folyamatos.
4. Gazdaságosan fel nem újítható és nem hasznosítható lakások értékesítése, a keletkezett forrás bevonása lakások lakhatóvá tételét eredményező felújítás céljára.
5. Lakásgazdálkodáshoz kapcsolódó adósságkezelést érintő tevékenységem folytatása, ezen belül kiemelten a havi és negyedéves jelentések rendszerének kialakítása.
6. E-Co Housing projekt értékelő ideiglenes bizottság felállítása.
7. Lakbérmeghatározáshoz kapcsolódó, törvény által előírt jogosultságellenőrzés támogatása, javaslat a folyamatoptimalizálásra, egyeztetések külső szervezettel (Nemzeti Adó- és Vámhivatal Kelet-budapesti Vámigazgatósága). Az egyeztetés a bérlők könnyebb, ugyanakkor legpontosabb jövedelembevallásának támogatását célozta a NAV segítségének igénybevételével.
Ad hoc feladatok:
1. Együttműködési megállapodás előkészítése a Baptista Integrációs Központtal (BIK), komplex szociális ellátás keretében, zuglói lakosok részére biztosított, felújítandó lakások átadásával.
2. [bookmark: _GoBack]Üres lakások hasznosítását megelőző egyes feladatok (finanszírozás felhasználása, megrendelések rendszere, épületfelmérések) áttekintése a Zuglói Városgazdálkodási Közszolgáltató Zrt.-vel, szükség esetén javaslattétel.
3. Részvétel a lakásgazdálkodási munkacsoport ülésein.
4. E-Co Housing projekt értkelő bizottság alakuló ülése. 



Az elvégzett tevékenységek:
1. Lakásrendelet, módosítás, 2022.09.29.-i ülés, lakásrendelet, módosítás, 2022.09.27.-i ülés, anyagok közzétett előterjesztéseknél (tervezett feladatok 1.).
2. Lakbérrendelet, módosítás, 2022.12.15.-i ülés, 2023.01.26.-án elfogadva, anyag közzétett előterjesztéseknél (tervezett feladatok 2.).
3. Lakásértékesítés, 2022.08.29.-i ülés, anyag közzétett előterjesztéseknél, monitorozás és javaslattétel folyamatos (tervezett feladatok 3.-4.).
4. [bookmark: _Hlk126492478]Lakásgazdálkodás, adósságkezelés, havi, negyedéves jelentések rendszerének meghatározása, anyag csatolva (tervezett feladatok 5.), anyag csatolva.
5. BIK, előkészítő anyag és egyeztetések, 2022. szeptembertől, anyagok csatolva (ad hoc feladatok 1.). 
6. E-Co Housing projekt értékelő ideiglenes Bizottság felállításának előkészítése, 2022.12.15.-én elfogadva, első bizottsági ülés, 2022.12.19., határozati javaslat előkészítése, anyagok közzétett előterjesztéseknél (tervezett feladatok 6., ad hoc feladatok 4.).
7. NAV-egyeztetések (lakásrendelet módosítás, lakásrendelet 47. § (1) a)-nál, tervezett feladatok, 7.).
8. Egyeztetések ZVK-val, anyagok csatolva (ad hoc feladatok 2.).
Tevékenységemet Rózsa András alpolgármester úrral, Tiba Zsolt jegyző Úrral, valamint a lakáshasznosítási osztály, az ingatlangazdálkodási osztály, valamint a ZVK Zrt. illetékes munkatársaival együttműködésben végeztem (a felsorolás a teljesség igénye nélkül készült), amit itt is köszönök. 

